Jeigu nieko nedarysime, kad to išvengtume,
per keturiasdešimties metų mus užklups
pasaulinė neurologinių ligų epidemija.
Linksma mintis.
Visose šiame žemėlapyje mėlynai pažymėtose šalyse
daugiau nei 20% gyventojų yra vyresni nei 65 metai.
Tai pasaulis, kuriame mes gyvename.
O čia yra pasaulis, kuriame gyvens Jūsų vaikai.
12 000 metų amžiaus išsidėstymas žmonių visuomenėje
atrodė kaip piramidė, kurios viršuje – vyriausieji.
Piramidė jau plokštėja.
Iki 2050 metų ji atrodys kaip stulpelis ir pradės apsiversti.
Štai kodėl tai vyksta.
Vidutinė gyvenimo trukmė nuo 1840 m. daugiau nei padvigubėjo
ir dabar kasdien pailgėja maždaug penkiomis valandomis.
Ir štai kodėl tai nėra vien geras dalykas.
Vyresniems nei 65 metų žmonėms rizika susirgti Alzheimerio
ar Parkinsono liga didėja eksponentiškai.
Iki 2050 metų JAV gyvens apie 32 miljonai žmonių,
vyresnių nei 80 metų, ir jeigu mes nieko nedarysime,
pusė iš jų sirgs Alzheimerio liga
ir dar trys milijonai sirgs Parkinsono liga.
Dabar šios ir kitos neurologinės ligos,
nuo kurių nėra vaistų ar prevencijos,
kainuoja apie trečdalį trilijono dolerių per metus
ir 2050-aisiais kainuos daugiau nei trilijoną dolerių.
Alzheimerio liga prasideda, kai baltymas,
užuot deramai susilankstęs,
susilanksto į kreivą origamį.
Taigi mes bandome sukurti vaistus,
kurie veikia tarsi molekulinė lipni juostelė,
laikanti baltymą deramoje formoje.
Tai padėtų išvengti raizginių smegenyse, kurie,
kaip manoma, sunaikina didelę smegenų dalį.
Įdomu tai, kad kitos neurologinės ligos,
kurios paveikia visai kitas smegenų sritis,
taip pat pasižymi blogai susilanksčiusių baltymų raizginiais,
kas galbūt reiškia, kad mūsų metodai gali būti pritaikomi
ir kitų neurologinių ligų gydymui,
ne vien tik Alzheimerio.
Taip pat yra įdomi sąsaja su vėžiu,
nes žmonės, sergantys neurologinėmis ligomis,
labai retai serga vėžiu.
Šis ryšys nėra intensyviai studijuojamas,
bet mes esame juo sužavėti.
Didžioji dalis svarbaus ir kūrybiško darbo šioje srityje
yra finansuojama privačių filantropų.
Ir yra be galo daug galimybių papildomai privačiai pagalbai,
nes vyriausybė daugiau ar mažiau šią sritį paliko likimo valiai.
Tuo tarpu, kol mes laukiame šių įvykių,
štai kaip Jūs galite sau padėti.
Jeigu norite sumažinti riziką susirgti Parkinsono liga,
kofeinas kažkiek apsaugo, nors niekas nežino kodėl.
Galvos traumos Jums kenkia: jos padidina Parkinsono ligos šansus.
Paukščių gripas irgi nėra gera idėja.
Kalbant apie Alzheimerio ligos prevenciją
paaiškėja, kad žuvies taukai
sumažina Alzheimerio ligos riziką.
Taip pat pasirūpinkite sumažinti savo kraujospūdį,
nes chroniškas aukštas kraujospūdis
yra didžiausias Alzheimerio ligos rizikos faktorius.
Taip pat jis yra didžiausias glaukomos rizikos faktorius,
kuri yra ta pati Alzheimerio liga, tik akyse.
Ir žinoma, jeigu kalbėsime apie protinius sugebėjimus,
galioja pasakymas „naudok arba prarask“,
taigi pasirūpinkite stimuliuojančia protine veikla.
Bet žiūrėkite – Jūs klausotės manęs,
taigi tuom jau pasirūpinote.
Ir paskutinis dalykas: palinkėkite sėkmės tokiems žmonėms kaip aš, gerai?
Laikrodis tiksi mums visiems.
Ačiū.